Na osnovu člana 34 stav 5 Zakona o zaštiti prirode ("Sl. list CG", broj 54/16) i, po prethodno dobijenom mišljenju Ministarstva poljoprivrede i ruralnog razvoja broj \_\_\_\_\_\_\_\_\_\_ od \_\_\_\_\_\_\_\_\_\_\_ godine, Vlada Crne Gore na sjednici održanoj dana \_\_\_\_\_\_\_\_\_\_\_\_\_. godine, donijela je

**ODLUKU**

**o proglašenju Parka prirode "Platamuni"**

**Opšte odredbe**

**Član 1**

(1) Ovom Odlukom proglašava se zaštićenim prirodnim dobrom – zaštićenim područjem od nacionalnog značaja morski akvatorijum i obala na dijelu Donjeg Grblja u opštini Kotor pod nazivom Park prirode "Platamuni".

(2) Park prirode "Platamuni" predstavlja Integrisano obalno i morsko zaštićeno područje koje se svrstava u IV kategoriju zaštićenih područja u koju spadaju područja u kojima su zaštićene divlje vrste biljaka i životinja i njihova staništa u kojima se upravlja radi njihove zaštite.

**Granice**

**Član 2**

(1) Ukupna površina Parka prirode "Platamuni" iznosi 1.091,73ha, od čega je u morskom dijelu 285,08ha u II zoni zaštite i 775,87ha u III zoni zaštite, dok je u kopnenom – obalnom dijelu u III zoni zaštite 3,08ha koji u cjelosti, u pogledu svojinsko pravnih odnosa, čine vlasništvo Države Crne Gore, odnosno Opštine Kotor, i to u obimu prava svojine 1/1- Država Crna Gora, na katastarskim parcelama KO Glavatičići: 2786/1, KO Zagora: 894, 893/9, 905, 908 i 909, KO Krimovice: 1146/5, 1146/4, 1146/3, 1152/2, 1168/5 i 1170/1; u obimu prava svojine 1/1 Opština Kotor: KO Zagora 910/3, 895/2, 910/4, 897/2, i 910/2.

(2) Opis granica, zaštitne zone i spisak katastarskih parcela zaštićenog područja po režimima zaštite, kao i grafički prikaz granica zaštićenog područja i zaštitnih zona, dati su u prilozima 1 i 2 i čine sastavni dio ove Odluke.

(3) Ukupna dužina granice Parka prirode "Platamuni" iznosi 28,589 km.

**Opis osnovnih ciljnih vrijednosti**

**Član 3**

(1) Područje Parka prirode “Platamuni” predstavlja dio priobalnog mora sa pripadajućom obalom između zaliva Trašte – Rta Žabica na sjeverozapadu i Rta Platamuni kod plaže Ploče na jugoistoku, u kome se štite zaštićene i ekološki značajne morske i obalne vrste i staništa.

(2) Od prirodnih vrijednosti Parka prirode “Platamuni”, kao ciljne za zaštitu u morskom dijelu se izdvajaju sljedeća staništa i vrste visoke reprezentativnosti:

1. staništa: (i) biocenoze naselja morske trave (*Posidonia oceanica*), naročito u uvali Žukovac, okolini hridi Kalafat (Seka Albaneze), ali i kod rta Platamuni i u uvali Nerin i (ii) morske pećine sa nadvodnim i podvodnim ulazima

2. vrste koje su zaštićene crnogorskim i međunarodnim propisima, uključujući naročito sljedeće vrste: *Cymodocea nodosa, Cystoseira amentacea, Cladocora caespitosa, Centrostephanus longispinus, Lithophaga lithophaga, Pinna nobilis, Scyllarus arctus* i dr*.*

(3) U kopnenom dijelu se kao ciljne za zaštitu izdvajaju sljedeće vrste i staništa visoke reprezentativnosti:

1. vrste: drvenasta mlječika (*Euphorbia dendroides*)

2. staništa: (i) mediteranska stjenovita obala obrasle endemičnim vrstama roda *Limonium,* (ii) termomediteranski prepustinjski žbunjaci i (iii) jednogodišnja vegetacija pokretnih morskih obala

(4) Prostor Parka prirode "Platamuni" stavlja se pod zaštitu u cilju stvaranja uslova za opstanak i dugoročnu zaštitu velikog broja vrsta i staništa značajnih za zaštitu.

**Zaštita i razvoj**

**Član 4**

(1) Park prirode "Platamuni" proglašava se zaštićenim područjem radi:

1. Sprovođenja adekvatnih mjera očuvanja i zaštite vrsta i staništa značajnih za zaštitu i održivog - kontrolisanog korišćenja bioloških resursa;

2. Očuvanja i unaprjeđivanja biološke (genetičke, specijske, ekosistemske) raznovrsnosti posebno prepoznatih vrsta i staništa značajnih za zaštitu;

3. Očuvanja prirodnih svojstava morskog ekosistema;

4. Sprječavanja štetnih aktivnosti koje mogu ugroziti posebne ili značajne komponente biodiverziteta;

(2) Razvoj Parka prirode "Platamuni" zasnivaće se na:

1. usklađivanju ljudskih aktivnosti, ekonomskih i društvenih razvojnih planova, programa i projekata sa definisanim režimima/stepenima zaštite;

2. održivom odnosno racionalnom korišćenju prirodnih vrijednosti i resursa radi njihovog trajnog očuvanja.

(3) Zaštita i razvoj Parka prirode “Platamuni” omogućiće se naročito kroz sprovođenje postupaka izdavanja:

1. Akta o uslovima i smjernicama zaštite prirode i

2. Dozvole za obavljanje radnji, aktivnosti i djelatnosti u zaštićenom području prirode.

(4) Za sprovođenje postupaka navedenih u stavu (3) ovog člana primjenjivaće se smjernice i bliži uslovi koji su dati u okviru Studije zaštite parka prirode „Platamuni“.

**Zone zaštite**

**Član 5**

(1) U okviru Parka prirode "Platamuni" određuju se dvije zone zaštite:

1. II (druga) zona zaštite koja se izdvaja na sljedeće 4 lokacije – cjeline u morskom dijelu područja:

1. uvala Žukovac sa okolinom hridi Kalafat (Seka Albaneze)

3. uvala Velika Krekavica i

4. ispred rta Platamuni

2. III (treća) zona zaštite koja se izdvaja u dvije cjeline i to:

1. na kopnu gdje prati obalnu liniju obuhvatajući morske klifove, ali i stijene i padine velikog nagiba i

2. na moru gdje obuhvata akvatorijum između obalne linije i izobate 50m isključujući gore navedene 4 lokacije – cjeline (uvala Žukovac sa okolinom hridi Kalafat, uvala Velika Krekavica i rt Platamuni) koje su izdvojene u II zonu zaštite.

(2) U zaštićenom području primjenjivaće se režimi zaštite II i III stepena.

(3) Zaštitni pojas zaštićenog područja Park prirode „Platamuni“ formira se u kopnenom dijelu u obuhvatu koji je udaljen 500 m linearno u odnosu na administrativnu granicu zaštićenog područja uz prilagođavanje njegove konturne linije postojećim naseljima/izgrađenim površinama.

(4) Režim zaštite II stepena - aktivna zaštita, podrazumijeva moguće intervencije u cilju restauracije, revitalizacije i ukupnog unapređenja stanja zaštićenog područja; kontrolisano korišćenje prirodnih resursa, bez posljedica na primarne vrijednosti prirodnih staništa, populacija i ekosistema.

(5) Dozvoljene aktivnosti pod režimom zaštite II stepena su:

1. ribolov plutajućim parangalima i udičarskim alatima koji nemaju dodir sa morskim dnom i ne oštećuju vrste i staništa na morskom dnu, a u skladu sa uslovima izdatim u ribolovnim dozvolama;

2. postavljanje i korišćenje podvodnih ronilačkih staza za interpretaciju prirode – maksimalno 2 staze u izdvojenim dijelovima II zone zaštite koji će se odrediti na osnovu odgovarajuće stručne osnove;

3. kontrolisana naučna istraživanja i praćenje prirodnih procesa;

4. kontrolisana posjeta u obrazovne, rekreativne i turističke svrhe, isključivo u dijelu II zone zaštite koji će se odrediti na osnovu odgovarajuće stručne osnove;

5. zaštitne, sanacione i druge neophodne mjere za potrebe zaštite područja;

6. sprovođenje posebnih interventnih mjera na zaštiti morskog ekosistema;

(6) Zabranjene aktivnosti pod režimom zaštite II stepena su:

1. ribolov, izuzev ribolova plutajućim parangalima;

2. korišćenja prirodnih resursa;

3. sidrenje plovila;

4. kretanje i zaustavljanje plovila na motorni pogon iznad 10 KS, izuzev službenih plovila upravljača i nadležnih službi za kontrolu i inspekciju aktivnosti na moru;

5. marikultura

6., postavljanje ili izgradnja objekata;

7. promjena namjene površina;

8. rastjerivanje, hvatanje, uznemiravanje i ubijanje životinjskih i biljnih vrsta;

9. naseljavanje alohtonih i invazivnih vrsta;

10. preduzimanje radova koji bi mogli da dovedu do oštećenja vrsta i staništa i arheoloških vrijednosti;

11. upotreba materija koji mogu da ugroze vitalnost i temeljne prirodne vrijednosti morskog ekosistema;

12. slučajno ili namjerno odlaganje ili odbacivanje komunalnog i bilo kog drugog otpada;

13. oštećenje podmorskih geoloških i geomorfoloških vrijednosti;

14. osiromašenje prirodnog fonda divljih vrsta;

15. zagađenje ili ugrožavanje mora.

(7) Režim zaštite III stepena - održivo korišćenje, podrazumijeva selektivno i ograničeno korišćenje prirodnih resursa, koje omogućavaju funkcionalno-ekološko povezivanje i integritet zaštićenog područja.

(8) Dozvoljene aktivnosti pod režimom zaštite III stepena su:

1. kontrolisani privredni i sportsko-rekreativni ribolov u skladu sa uslovima iz ribolovne dozvole koji se utvrđuju na osnovu naučnog mišljenja Instituta za biologiju mora;

2. kretanje i zaustavljanje plovila na motorni pogon;

3. uređenje i korišćenje pješačkih i rekreativnih staza na kopnu;

4. kontrolisano postavljanje i izgradnja jednog avanturističkog parka i jedne uzletne i jedne sletne tačke (zone) za paraglajding;

5. intervencije u cilju restauracije, revitalizacije i ukupnog unapređenja zaštićenog područja;

6. naučna istraživanja i praćenje prirodnih procesa;

7. sprovođenje zaštitnih i sanacionih mjera;

8. interventne mjere na zaštiti ekosistema u slučaju elementarnih nepogoda i udesa.

(9) Zabranjene aktivnosti pod režimom zaštite III stepena su:

1. postavljanje ili izgradnja objekata koji zagađuju, oštećuju ili ugrožavanje morski i obalni ekosistem, prirodna staništa i vrste;

2. promjena namjene površina;

3. rastjerivanje, hvatanje, uznemiravanje i ubijanje životinjskih vrsta;

4. naseljavanje alohtonih vrsta;

(10) Dozvoljene aktivnosti u zaštitnom pojasu su:

1. izgradnja objekata u skladu sa važećom prostorno-planskom dokumentacijom uz primjenu uslova i smjernica zaštite prirode, kao i mjera za zaštitu životne sredine koja je vezana za prostorno-plansku i projektnu dokumentaciju;

2. izgradnja sistema za sakupljanje/odvođenje i prečišćavanje otpadnih voda, uz ukidanje korišćenja septičkih jama i upojnih bunara;

3. razvoj aktivnosti i projekata agro-eko turizma sa izgradnjom objekata malog smještajnog kapaciteta, sa malom „potrošnjom prostora“, u zonama koje se budu definisale odgovarajućim planskim dokumentom.

(11) Zabranjene aktivnosti u zaštitnom pojasu su:

1. izgradnja objekata koji svojim otpadnim vodama zagađuju podzemne i površinske vode ili je efikasnost njihovog sistema za prečišćavanje ispod zakonom propisanih standarda i paramatara kvaliteta;

2. izgradnja objekata i obavljanje radnji, aktivnosti i djelatnosti kojime se otpadne vode ispuštaju bez prečišćavanja u podzemlje (septičke jame i bunare);

3. izgradnja objekata koji dovode do značajne degradacije prirodnih staništa

**Mjere zaštite**

**Član 6**

(1) Na teritoriji Parka Prirode "Platamuni" zabranjeno je:

1. sakupljanje, uništavanje, i promet zaštićenih vrsta biljaka i životinja.

2. hvatanje, odnosno ubijanje, uznemiravanje morskih i drugih vrsta životinja, uništavanje ili izmiještanje gnijezda ili legla i jaja naročito u vrijeme razmnožavanja, podizanja mladih, migracije, hibernacije.

3. unošenje alohtonih vrsta biljaka, životinja i gljiva.

4. branje, sakupljanje i korišćenje nezaštićenih vrsta biljaka, u mjeri u kojoj se može ugroziti brojnost njihovih populacija.

5. ostale aktivnosti pobrojane u članu 5, stav 6 i 9.

(2) Zaštita ekosistema ostvaruje se sprovođenjem mjera očuvanja njihovog sastava, strukture i funkcije, kao i bioti**č**ke i abiotičke komponente.

(3) Zaštita predjela vrši se sprovođenjem mjera kojima se sprječavaju neželjene promjene i degradacija prirodnih, prirodi bliskih ili stvorenih obilježja.

(4) Radnje, aktivnosti i obavljanje djelatnosti planiraju se i vrše na način da se izbjegnu ili svedu na najmanju mjeru uticaji koji bi doveli do ugrožavanja i oštećenja postojećih prirodnih vrijednosti zaštićenog područja.

(5) Planiranje i projektovanje novih privremenih i trajnih građevinskih objekata, korišćenja prirodnih resursa (rudarstvo, energetika, saobraćaj, pomorstvo, vodoprivreda, poljoprivreda, šumarstvo, lovstvo, ribarstvo, turizam i dr), kao i radnji, aktivnosti i djelatnosti na području Parka prirode “Platamuni” sprovodiće se na osnovu prethodno obezbijeđenih smjernica i uslova zaštite prirode koje izdaje organ uprave nadležan za poslove zaštite životne sredine.

(6) U cilju sprečavanja negativnih posljedica od rješenja u prostornim i razvojnim planovima i projektima primjenjivaće se posebni uslovi, zabrane i ograničenja zaštite prirode koji su vezani za planiranje – izbor lokacija i definisanje vrsta i kapaciteta privremenih građevinskih objekata u zoni zaštićenog područja i njegovom okruženju (zaštitni pojas), a odnose se na:

1. izbor mikro lokacija novih građevinskih objekata van zone zaštićenog područja, uzimajući u obzir njegove granice i zone zaštite,

2. (ne)dozvoljenu gradnju objekata u zaštitnom pojasu koji zbog svojih karakteristika (način izgradnje, vrsta, veličina/kapacitet, tehnologija i sl) mogu da oštete (fizički, zagadjivanjem i sl) ili imaju posredan negativan uticaj na prirodne vrijednosti zaštićenog područja,

3. izbjegavanje lociranja novih privremenih objekata koji zagađuju okolinu pored stalnih i povremenih vodenih tokova, odnosno lokacija koje su hidrološki povezane sa zaštićenim područjem.

**Upravljač**

**Član 7**

(1) Za upravljača Parka prirode "Platamuni" određuje se Javno preduzeće za upravljanja Morskim dobrom Crne Gore.

(2) Nadzor nad radom upravljača vršiće ministarstvo nadležno za poslove životne sredine.

(3) Upravljač ima prava i obaveze naročito da:

1. Izrađuje i sprovodi plan upravljanja;

2. Izrađuje i sprovodi godišnji program upravljanja;

3. Izrađuje i sprovodi finansijski plan zaštite i razvoja zaštićenog područja;

4. Izrađuje i sprovodi godišnji plan razvoja i obuke kadrova;

5. Izrađuje i sprovodi akt o unutrašnjem redu i službi zaštite;

6. Organizuje službu zaštite;

7. Obezbijedi sprovođenje mjera zaštite prirode u skladu sa ciljevima zaštite, zonama i režimima zaštite;

8. Čuva, unaprjeđuje i promoviše Park prirode Platamuni;

9. Na propisan način obilježi zaštićeno prirodno područja, njegove granice i zone / režime zaštite;

10. Obezbijedi nesmetano odvijanje prirodnih procesa;

11. Obezbijedi održivo korišćenja prirodnih resursa;

12. Prati stanje i dostavlja podatke organu uprave nadležnom za poslove zaštite životne sredine;

13. Dostavlja godišnje izvještaje ministarstvu nadležnom za poslove životne sredine o realizaciji plana upravljanja zaštićenim područjem, odnosno godišnjeg programa upravljanja, sprovedenim mjerama, finansijskim sredstvima utrošenim za sprovođenje mjera;

14. Naplaćuje naknade za korišćenje zaštićenog prirodnog dobra;

15. Obavlja i druge poslove utvrđene zakonom i aktom o osnivanju.

Upravljač ispunjava uslove u pogledu stručne i kadrovske osposobljenosti u skladu sa Pravilnikom o bližim uslovima koje mora da ispunjava upravljač zaštićenog prirodnog dobra ("Sl. list CG", br. 35/10)".

**Plan upravljanja**

**Član 8**

(1) Očuvanje, unaprjeđenje i održivo korišćenje prirodnih resursa Parka prirode "Platamuni", sprovodi se prema Planu upravljanja.

(2) Plan upravljanja Parkom prirode "Platamuni" predlaže upravljač - Javno preduzeće za upravljanja Morskim dobrom Crne Gore, na period od pet godina, uz prethodno mišljenje Agencije za zaštitu prirode i živone sredine, a donosi ga ministarstvo nadležno za poslove životne sredine.

(3) Plan upravljanja iz stava 2 ovog člana, naročito sadrži:

1. mjere zaštite, očuvanja, unaprjeđivanja i korišćenja Parka Prirode "Platamuni";

2. razvojne smjernice, smjernice i prioritete za zaštitu i očuvanje Parka Prirode "Platamuni" uz uvažavanje potreba lokalnog stanovništva;

3. način sprovođenja zaštite, korišćenja Parka prirode "Platamuni";

4. dugoročne ciljeve zaštite i održivog razvoja;

5. analizu i ocjenu uslova za ostvarivanje ciljeva zaštite;

6. prikaz prirodnih resursa i korisnika zaštićenog prirodnog dobra;

7. prioritetne aktivnosti na očuvanju, održavanju i monitoringu prirodnih i drugih vrijednosti i segmenata životne sredine;

8. ocjenu stanja zaštićenog prirodnog dobra;

9. smjernice za naučno-istraživački rad;

10. planirane aktivnosti na održivom korišćenju prirodnih resursa, razvoju i uređenju prostora;

11. prostornu identifikaciju planskih namjena i režima korišćenja zemljišta;

12. aktivnosti na promociji i valorizaciji zaštićenog prirodnog dobra;

13. oblike saradnje i partnerstva sa lokalnim stanovništvom i korisnicima nepokretnosti;

14. dinamiku i subjekte realizacije plana upravljanja i način ocjene sprovođenja;

15. finansijska sredstva za realizaciju plana upravljanja;

16. druge elemente od značaja za upravljanje zaštićenim prirodnim dobrom.

**Godišnji program upravljanja**

**Član 9**

(1) Plan upravljanja se ostvaruje godišnjim programom upravljanja koji donosi upravljač, a na koji saglasnost daje ministarstvo nadležno za poslove životne sredine.

(2) Godišnji program upravljanja sadrži naročito detaljan prikaz poslova na čuvanju, održavanju, unaprjeđenju i održivom korišćenju zaštićenog prirodnog dobra uključujući i planirane razvojne projekte, pregled organizacionih i materijalnih uslova, očekivana finansijska sredstva i druge elemente u skladu sa Planom upravljanja.

(3) Godišnji program iz stava 1 ovog člana dostavlja se nadležnom organu do 30. novembra tekuće godine za narednu godinu.

(4) Upravljač je dužan da Izvještaj o realizaciji godišnjeg programa za prethodnu godinu dostavi nadležnom organu najkasnije do 1. marta tekuće godine za prethodnu godinu.

**Pravilnik o unutrašnjem redu i službi zaštite**

**Član 10**

(1) Upravljač je dužan da obezbijedi unutrašnji red i čuvanje zaštićenog prirodnog dobra u skladu sa Pravilnikom o unutrašnjem redu i službi zaštite.

(2) Aktom iz stava 1 ovog člana utvrđuju se pravila za sprovođenje propisanog režima zaštite, a naročito:

1. Način i uslovi ponašanja posjetilaca i korisnika prostora pri kretanju, plovidbi, boravku i obavljanju poslova u Parku prirode "Platamuni";

2. Lokaliteti i površine u kojima se ograničava plovidba, kretanje odnosno zabranjuje ili ograničava obavljanje određenih radnji;

3. Vrste i staništa, kao i druge prirodne vrijednosti koje je zabranjeno uništavati i oštećivati;

4. Morski organizmi čije je korišćenje odnosno branje i sakupljanje ograničeno, kao i način i uslovi obavljanja tih radnji;

5. Način saradnje sa fizičkim licima, preduzetnicima i pravnim licima koja po različitom osnovu koriste ili su zainteresovana za korišćenje prirodnih resursa i prostora;

6. Uslovi zaštite prilikom obavljanja naučnih istraživanja, monitoringa i obrazovnih aktivnosti;

7. Sprovođenje određenih mjera očuvanja i održavanja i vremensko trajanje tih mjera.

(3) Pravila određena aktom iz stava 1 ovog člana i druge neophodne informacije za sprovođenje režima zaštite, upravljač je dužan da javno oglasi i na odgovarajući način učini dostupnim posjetiocima i korisnicima.

**Finansiranje**

**Član 11**

(1) Sredstva za rad upravljača Parka prirode "Platamuni" obezbjeđuju se:

1. godišnjim budžetom Vlade Crne Gore u skladu sa godišnjim programima, planovima i projektima u oblasti zaštite prirode;

2. od naknada za korišćenje prirodnih resursa u zoni zaštićenog područja;

3. donacijama i

4. drugim izvorima prihoda u skladu sa zakonom.

(2) Sredstva za zaštitu Parka prirode "Platamuni" obezbjeđuju se iz:

1. budžeta Vlade Crne Gore;

2. naknada za korišćenje zaštićenog prirodnog dobra;

3. donacija, i

4. drugih izvora u skladu sa zakonom.

(3) Sredstva za zaštitu Parka prirode "Platamuni" mogu se obezbjediti iz:

1. budžeta upravljača i opštine Kotor;

(4) Za korišćenje zaštićenog prirodnog dobra pravno ili fizičko lice (u daljem tekstu: korisnici) plaćaju naknadu upravljaču zaštićenog prirodnog dobra, i to za:

1. ulazak u zaštićeno prirodno dobro i posjeta atraktivnih lokacija određenih posebnom stručnom osnovom;

2. pružanje usluga posjetiocima (korišćenje vodiča, razgledanje prirodnjačke zbirke);

3. korišćenje imena i znaka zaštićenog prirodnog dobra;

4. vođene ronilačke ture;

5. snimanje igranih i komercijalnih filmova, spotova i reklama;

6. druge radnje, aktivnosti i djelatnosti u skladu sa zakonom.

(5) Visinu, način obračuna i plaćanja naknade iz stava 4 ovog člana utvrđuje upravljač zaštićenog područja, uz prethodnu saglasnost Vlade. Upravljač je dužan da akt o plaćanju naknada za korišćenje zaštićenog područja Regionalni park “Platamuni” donese na način i u proceduri propisanoj Zakonom kojim se uređuje zaštita prirode. Akt o naknadi se objavljuje u „Službenom listu Crne Gore“ i na drugi pogodan način koji odredi Upravljač.

(6) Upravljač je dužan da sredstva iz stava 4 ovog člana koristi za zaštitu, razvoj i unaprjeđivanje zaštićenog područja.

**Prelazne i završne odredbe**

**Član 12**

(1) Vlada Crne Gore će nakon stupanja na snagu ove Odluke, blagovremeno obezbjeđivati sredstva za rad upravljača u skladu sa godišnjim programima, planovima i projektima u oblasti zaštite prirode, dok će sredstva za zaštitu obezbjeđivati po posebnim programima.

**Član 13**

(1) Plan upravljanja nadležni organ iz člana 8 stav 2 ove odluke donijeće u roku od šest mjeseci od dana proglašenja Parka prirode.

(2) Godišnji program upravljanja upravljač će donijeti u roku od tri mjeseca od dana donošenja Plana upravljanja.

**Član 14**

(1) Upravljač će u roku od dva mjeseca od dana stupanja na snagu ove Odluke izvršiti obilježavanje granica Parka prirode "Platamuni" na propisani način.

**Član 15**

(1) Upravljač će u roku od 60 dana od dana stupanja na snagu ove Odluke, donijeti Pravilnik o unutrašnjem redu i službi zaštite.

**Član 16**

(1) Ova odluka stupa na snagu osmog dana od dana objavljivanja u "Službenom listu Crne Gore ".

**Broj: \_\_\_\_\_\_\_\_\_\_\_**

**Podgorica, 24. 11. 2020. godine**

**VLADA CRNE GORE**

**Predsjednik**

**Prilog 1 - Opis granica, zaštitne zone i spisak katastarskih parcela zaštićenog područja po režimima zaštite**

**Opis administrativnih granica**

Granica integrisanog obalnog i morskog zaštićenog područja „Platamuni“ kreće od Rta Platamuni - Ponte Ploče sa obalne linije, od tačke sa kordinatama 6564942,6054 i 4680726,7006 i presijecjući k.p. broj 1170/1 KO Krimovice ide u pravcu sjeverozapada do tačke sa koordinatama 6564903.9705 i 4680763,8604 na graničnoj liniji sa k.p 1164 KO Krimovice odakle skreće u pravcu jugozapada graničnom linijom između k.p. 1164 i k.p. 1170/1, obije u KO Krimovice, do tromeđe k.p 1164, k.p. 1165 i k.p. 1170/1, sve u KO Krimovice da bi potom granica nastavila prvo u pravcu jugozapada pa potom sjevorozapada graničnom linijom k.p 1170/1 KO Krimovice do završnog dijela granične linije te k.p. gdje granica skreće pravolinijski u pravcu sjevera preko dijela k.p. 1168/5 KO Krimovica od tačke sa koordinatama 6564126.6100, 4681091.8200 do tačke sa koordinatrama 6564120.2760, 4681232.4329 gdje granica skreće u pravcu sjeverozapada do tačke sa koordinatama 6563991.7213, 4681348.5080 potom tačke sa koordinatama 6563904.12000, 4681390.4400 na sjevernoj graničnoj linji k.p. 1169 KO Krimovice, odakle nastavlja u pravcu sjeverozapada i ponovo prelazi preko k.p.1168/5 KO Krimovice do tačke sa koordinatama 6563810.6073,4681512.0401 odakle nastavlja u pravcu sjeverozapada prateći sjevernu stranu k.p.1168/5 KO Krimovice do sastava - tromeđe te parcele i parcela 1152/1 i 1152/2 sve u KO Krimovice. Od navedene tromeđe parcela granica nastavlja u pravcu sjeverozapada graničnom linijom između k.p. 1152/1 i k.p. 1152/2 obije u KO Krimovice, do njihovog sastava – tromjeđe sa k.p.1151/4 1151/2, i 1146/3 sve u KO Krimovice, da bi potom granica nastavila u pravcu zapada preko tačaka sa koordinatama 6563327.0154,4682059.7097 i 6563307.7600, 4682052.8900 na graničnim linijama k.p. 1151/2 KO Krimovice nakon čega granica prati sjevernu stranu granične linije k.p.1146/3, 1146/4 i 1146/5 sve u KO Krimovice do međine biljege između KO Krimovice i KO Zagora nakon čega granica prati sjevernu stranu k.p. 909, 908, 910/2 obuhvatajući i 905, 897/2, 910/4, 895/2 sve u KO Zagora, nakon čega granica prelazi preko k.p. 910/3 KO Zagora, i k.p. 893/9 KO Zagora preko tačaka sa koordinatama 6561035.0900, 4684659.7200 i 6560833.4400, 4684626.5700, da bi potom granica nastavila da prati sjevernu stranu granične linije k.p. 894 KO Zagora do međine biljege između KO Zagora i KO Glavatičići. Nakon toga granica nastavlja u pravcu sjeverozapada sjevernom stranom granične linije k.p. 2876/1 KO Glavatičići sve do tačke sa koordinatama 6558165.1536 ,4689174.2912 gdje se granica lomi u pravcu juga presijecajući k.p. 2876/1 KO Glavatičići nakon čega izlazi na morsku obalu na tačku sa koordinatama 6558139.9664, 4689154.3433 odakle nastavlja morem do tačke sa koordinatama 6558139.9664, 4689154.3433 odakle skreće u pravcu jugoistoka do tačke sa koordinatama 6557078.5657, 4687438.0093 prateći izobatu 50 m do tačke sa koordinatama 6565152.0454, 4680042.0528 gdje se lomi u pravcu sjevera preko tačke sa koordinatama 6565032.8920, 4680597.6329 do početne tačke granice na obalnoj liniji koja ima koordinate 6564942,6054 i 4680726,7006.

Ukupna dužina (administrativne) granice integrisanog obalnog i morskog zaštićenog područja „Platamuni“ iznosi: **28589 m** (28,5km).

Površina zaštićenog područja „Platamuni“ iznosi: **10917366 m2 (1.091,7ha).**

**Opis zona zaštite sa spiskom pripadajućih parcela**

Opis granica zone zaštite II stepena

Zona sa režimom zaštite II stepena (= II zona zaštite) izdvojena je u morskom dijelu zaštićenog područja i prostire se u sljedećim geografskim područjima - zonama: (i) uvala Žukovac, (ii) uvala Velika Krekavica i (iii) rt Platamuni koje ograničavaju sljedeće granične tačke sa kordinatama:

(Uvala Žukovac)

Granica u Uvali Žukovac počinje sa obalne linije na k.p. br. 2876/1 KO Glavatičići od tačke sa koorinatama 6558872.1093, 4686628.1004 odakle prelazi na more u pravci zapada obuhvatajući hridi Kalafat (Seka Albaneze) preko sljedećih tačaka sa koordinatama

X=6558854.0000 Y=4686627.0000

X=6558683.0000 Y=4586685.5000

X=6558655.5000 Y=4686742.0000

X=6558677.5000 Y=4686838.0000

X=6558686.0000 Y=4686908.0000

X=6558786.5000 Y=4686088.0000

X=6558854.0000 Y=4687219.0000

X=6559064.5000 Y=4687252.5000

X=6559165.5000 Y=4687349.5000

X=6559073.0000 Y=4687500.5000

X=6558925.5000 Y=4687702.5000

X=6558749.0000 Y=4687887.5000

X=6558677.5000 Y=4688009.0000

X=6558744.5000 Y=4688143.5000

X=6558765.0000 Y=4688227.5000

nakon čega sa tačke sa koordinatama 6558765.0000, 4688227.5000 prelazi na obalnu liniju na tačku sa koordinatana 6558794.4800, 4688176.1300 i potom prati obalnu liniju u pravcu jugoistoka do polazne tačke sa koorinatama 6558872.1093, 4686628.1004

(Uvala Velika Krekavica)

Granica u Uvali Velika Krekavica prati obalnu liniju od tačke sa koorinatama 6562513.5900, 4682767.2500 na k.p. br 1146/5 KO Krimovice, na jugoistoku, do tačke sa koorinatama 6561925.9600, 4683399.8900 na k.p. br 909 KO Zagora na sjeverozapadu odakle granica skreće u pravcu juga i jugoistoka preko tačaka sa koordinatama

X=6560090.8163, Y=4685153.4294

X=6561903.6662, Y= 4683352.0739

X=6562069.9270, Y= 4683295.0386

X=6562189.8107, Y=4683236.8784

X=6562179.6924, Y=4683174.6984

X=6562140.6324, Y=4683127.3926

X=6562129.2856, Y=4683041.6918

X=6562180.4096, Y=4682968.7068

X=6562253.0362, Y=4682895.4300

X=6562356.5427, Y=4682826.6209

X=6562438.5370, Y=4682805.0908

X=6562467.9831, Y= 4682744.0196

do početne tačke sa koorinatama 6562513.5900, 4682767.2500 na k.p. br 1146/5 KO Krimovice

(Rt Platamuni)

X=6564907.4754 Y=4680687.3688

X=6564891.0000 Y=4680668.5000

X=6564872.0000 Y=4680643.0000

X=6564787.5000 Y=4680623.5000

X=6564707.0000 Y=4680609.0000

X=6564627.0000 Y=4680612.0000

X=6564608.5000 Y=4680578.0000

X=6564507.0000 Y=4680425.5000

X=6564782.8799 Y=4680425.7162

X=6564991.4478 Y=4680569.1912

X=6564907.4754 Y=4680687.3688

Ukupna dužina granice zone sa režimom zaštite II stepena u zonama uvala Žukovac, uvala Nerin, uvala Velika Krekavica i rt Platamuni iznosi: **13854m** (7164 + 2943 + 2546 + 1201).

Ukupna površina zona sa režimom zaštite II stepena iznosi: **2778027 m2** odnosno 277,80 ha (2574940+69674+64284+69129).

Zoni sa režimom zaštite II stepena (= II zona zaštite) pored morskog dijela uključuje i **pećine** koje nijesu geodetski snimljene radi čega su njihove lokacije uključene u pripadajući dio obalne linije.

Opis granica zone zaštite III stepena

Dio zaštićenog područja koji je izdvojen u zonu režimom zaštite III stepena (= III zona zaštite) čine dvije cjeline: kopnena i morska.

Granica kopnene cjelina sa režimom zaštite III stepena (= III zona zaštite) prati obalnu liniju obuhvatajući morske klifove, ali i stijene i padine velikog nagiba. Prema moru, granica kopnene cjeline III zone zaštite je ograničena samom obalnom linijom od tačke sa koordinatama 6558139.9664, 4689154.3433 na k.p. 2876/1 KO Glavatičići na Rtu Žabica do taćke sa koordinatama 6564941.2500, 4680726.1700 na k.p. 1170/1 KO Krimovice na Rtu Platamuni odakle granica skreće u pravcu sjeverozapada presijecjući k.p. br 1170/1 KO Krimovice do tačke sa koordinatama 6564903.9705 i 4680763,8604 na graničnoj liniji sa k.p 1164 KO Krimovice odakle skreće u pravcu jugozapada graničnom linijom između k.p. 1164 i k.p. 1170/1, obije u KO Krimovice, do tromeđe k.p 1164, k.p. 1165 i k.p. 1170/1, sve u KO Krimovice da bi potom granica nastavila prvo u pravcu jugozapada pa potom sjevorozapada graničnom linijom k.p 1170/1 KO Krimovice do završnog dijela granične linije te k.p. gdje granica skreće pravolinijski u pravcu sjevera preko dijela k.p. 1168/5 KO Krimovica od tačke sa koordinatama 6564126.6100, 4681091.8200 do tačke sa koordinatrama 6564120.2760, 4681232.4329 gdje granica skreće u pravcu sjeverozapada do tačke sa koordinatama 6563991.7213, 4681348.5080 potom tačke sa koordinatama 6563904.12000, 4681390.4400 na sjevernoj graničnoj linji k.p. 1169 KO Krimovice, odakle nastavlja u pravcu sjeverozapada i ponovo prelazi preko k.p.1168/5 KO Krimovice do tačke sa koordinatama 6563810.6073,4681512.0401 odakle nastavlja u pravcu sjeverozapada prateći sjevernu stranu k.p.1168/5 KO Krimovice do sastava - tromeđe te parcele i parcela 1152/1 i 1152/2 sve u KO Krimovice. Od navedene tromeđe parcela granica nastavlja u pravcu sjeverozapada graničnom linijom između k.p. 1152/1 i k.p. 1152/2 obije u KO Krimovice, do njihovog sastava – tromjeđe sa k.p.1151/4 1151/2, i 1146/3 sve u KO Krimovice, da bi potom granica nastavila u pravcu zapada preko tačaka sa koordinatama 6563327.0154,4682059.7097 i 6563307.7600, 4682052.8900 na graničnim linijama k.p. 1151/2 KO Krimovice nakon čega granica prati sjevernu stranu granične linije k.p.1146/3, 1146/4 i 1146/5 sve u KO Krimovice do međine biljege između KO Krimovice i KO Zagora nakon čega granica prati sjevernu stranu k.p. 909, 908, 910/2 obuhvatajući i 905, 897/2, 910/4, 895/2 sve u KO Zagora, nakon čega granica prelazi preko k.p. 910/3 KO Zagora, i k.p. 893/9 KO Zagora preko tačaka sa koordinatama 6561035.0900, 4684659.7200 i 6560833.4400, 4684626.5700, da bi potom granica nastavila da prati sjevernu stranu granične linije k.p. 894 KO Zagora do međine biljege između KO Zagora i KO Glavatičići. Nakon toga granica nastavlja u pravcu sjeverozapada sjevernom stranom granične linije k.p. 2876/1 KO Glavatičići sve do tačke sa koordinatama 6558165.1536 ,4689174.2912 gdje se granica lomi u pravcu juga presijecajući k.p. 2876/1 KO Glavatičići nakon čega izlazi na morsku obalu na početnu tačku sa koordinatama 6558139.9664, 4689154.3433 na k.p. 2876/1 KO Glavatičići na Rtu Žabica.

Kopnenoj cjelini zone sa režimom zaštite III stepena (= II zona zaštite) pripadaju sljedeće katastarske parcele:

KO Krimovice broj – 1170/1, 1169, 1168/5, 1152/2, 1146/3, 1146/4, 1146/5,

KO Zagora broj: 894/0, 910/3, 895/2, 910/4, 897/2, 905, 910/2, 908, 909.

KO Glavatičići broj : 2876/1

Granica morske cjeline sa režimom zaštite III stepena (= III zona zaštite) prati obalnu liniju i dio administrativne granice zaštićenog područja na moru, isključujući prethodno opisana područja - zone uvala Žukovac, uvala Nerin, uvala Velika Krekavica i rt Platamuni koje su izdvojene u zonu zaštite II stepena čiji je opis granica dat u prethodnom potpoglavlju.

Granica morske cjeline sa režimom zaštite III stepena (= III zona zaštite) na obalnoj liniji polazi sa tačke sa koordinatama koordinatama 6564941.2500, 4680726.1700 na k.p. 1170/1 KO Krimovice na Rtu Platamuni odakle prati obalnu liniju sve do tačke sa koordinatama 6558139.9664, 4689154.3433 na k.p. 2876/1 KO Glavatičići na Rtu Žabica odakle granica skreće u pravcu juga i nastavlja morem do tačke sa koordinatama 6558139.9664, 4689154.3433 odakle skreće u pravcu jugoistoka do tačke sa koordinatama 6557078.5657, 4687438.0093 prateći izobatu 50 m do tačke sa koordinatama 6565152.0454, 4680042.0528 gdje se lomi u pravcu sjevera preko tačke sa koordinatama 6565032.8920, 4680597.6329 do početne tačke granice na obalnoj liniji koja ima koordinate 6564941.2500, 4680726.1700 na k.p. 1170/1 KO Krimovice na Rtu Platamuni.

Ukupna dužina granice zone sa režimom zaštite III stepena u iznosi: **52672m** od čega 21765 m pripada morskoj a 30907 m kopnenoj cjelini računajuči njihovu (zajedničku) obalnu liniju u okviru kopnene cjeline.

Ukupna površina zona sa režimom zaštite III stepena iznosi: **7862191 m2**odnosno 786,2 ha, od čega 7831406m2 (783,1ha) pripada morskoj a 30785m2 (3 ha) kopnenoj cjelini.

Opis granica zaštitnog pojasa

Zaštitni pojas zaštićenog područja se formira u kopnenom dijelu u obuhvatu koji je udaljen 500 m linearno u odnosu na administrativnu granicu zaštićenog područja uz prilagođavanje njegove konturne linije postojećim naseljima/izgrađenim površinama.

Površina zaštitnog pojasa iznosi **411,20 ha.**

**Prilog 2 - Grafički prikaz granica zaštićenog područja i zaštitnih zona integrisanog obalnog i morskog zaštićenog područja „Platamuni“**

